182 



5. Træernes af indre Kræfter fremkaldte Former 



posse non valet conseqventia). Jeg vil iøvrigt i dette Spørgsmaal 

 ikke anerkende Præmissen: »non esse«, fordi jeg mener, at vi alle- 

 rede har tydelige, gennem Forsøg fremkaldte Vidnesbyrd om, at for- 

 andrede Kaar kan fremkalde nye, arvelig faste Egenskaber, saa at 

 vi kan slutte: »ab esse ad posse valet conseqventia«. Jeg tænker 

 her paa de bekendte Forsøg af Tower, Mac Dougal, Standfuss, 

 Fischer, Oscar Hertwig og flere. 



Men der synes jo idetmindste at være een Maade til (foruden 

 Bastarddannelse), ved hvilken nye Typer kan fremkomme, nemlig den 

 pludselige Fremkomst uden paaviselig ydre Aarsag af arvelig faste 

 Typer, som de Vries kaldte »Mutation«. Hvilke er her »causæ 

 efficientes «, Drivkræfterne? thi vi maa jo dog vel antage, at der er 

 saadanne til, selv om der maaske kan gives Exempler paa, at nye 

 faste Typer fremkommer paa Grund af en Arterne iboende, ret my- 

 stisk Udviklingstendens. Jeg kommer mere og mere til den Over- 

 bevisning, at naar en ny, arvelig fast Form fremkommer ved den 

 saakaldte »Mutation«, skyldes ogsaa dette en middelbart eller umid- 

 delbart udefra kommende Paavirkning af Kønscellerne. — Jeg maa 

 antage, at de langelandske, bregentvedske og andre noget afvigende 

 Typer af Bøge, som Hauch omtaler, er fremkomne ved de lokale 

 Kaars direkte Indvirkning paa Planterne, og i Tidens Løb blevne 

 arvelig faste — gennem hvor mange Slægtled under forandrede Kaar 

 ved vi ikke, maaske ikke saa overdrevent mange. Jeg ser ingen som 

 helst tvingende Anledning til at antage ukendte, slumrende Anlæg, der 

 først skal vækkes eller udløses af Kaarene. Der er her et Moment, 

 som særlig bør fremhæves, og som væsentlig bestyrker min Opfattelse, 

 nemlig at det drejer sig om hele Egnes Skove, ikke om nogle isole- 

 lerede, spredte Individer omkring i Skovene; det er det naturligste 

 at antage, at disse Skove giver os Billedet af en for alle Træer 

 fælles Reaktion mod Klima og Jordbund. Hvis det havde drejet sig 

 om enkeltvis staaende Træer — og saadanne synes »vrange Bøge« jo 

 at være overvejende — kan man naturligvis ogsaa, men vanskeligere, 

 tænke sig lokale Indvirkninger paa de enkelte Æg, der var Udgangs- 

 punktet for de fremkomne afvigende Former (vide Mac Dougals For- 

 søg), og som har været den ydre Anledning til Frøenes medfødte 

 afvigende Egenskaber. 



At »vrange« Træers afvigende Egenskaber kan være arvelige, 

 stemmer godt med, hvad man ellers ved om Arvelighed af Abnor- 

 mitet, og dette er en for Skovbruget yderst vigtig Sag, som Prof. 

 Oppermann har Fortjenesten af at have fremhævet saa stærkt her i 

 Danmark. 



Disse Spørgsmaal opfordrer i høj Grad til Løsning gennem For- 



